smcproject/ml-wiki-sentences huggingface dataset:
രക്തശുദ്ധീകരണത്തിനും ചെങ്ങഴിനീർക്കിഴങ്ങ് നല്ലതാണ്.
നെഞ്ചെരിച്ചിൽ, ഉദരരോഗങ്ങൾ, ഉറക്കമില്ലായ്മ എന്നിവയ്ക്കും മരുന്നായി ഉപയോഗിക്കുന്നുണ്ട്.
വംശ വർദ്ധന
കിഴങ്ങുകൾ വഴിയാണ് ഇതിന്റെ വംശ വർദ്ധന നടക്കുന്നത്.
കൃഷിക്കാലം
മെയ്-ജൂൺ മാസങ്ങളിലാണ് ഇത് കൃഷിചെയ്യാൻ അനുയോജ്യമായ കാലം.
മേയ്, ജൂൺ മാസങ്ങളിൽ നാല് മുതൽ അഞ്ച് മഴ ലഭിച്ചതിന് ശേഷം കിഴങ്ങുകൽ നടാവുന്നതാണ്.
കിഴങ്ങ് നടുന്നതിനുമുമ്പ് നിലം നന്നായി ഉഴുതതിന് ശേഷം ഹെക്ടറിന് 10 മുതൽ 15 ടൺ ജൈവവളം നൽകാം.
ഒരു മീറ്റർ വീതിയിൽ വാരങ്ങൾ ഉണ്ടാക്കിയ ശേഷം ഇവയിൽ 15 ഗ്രാം തൂക്കമുള്ള കിഴങ്ങുകൾ നടാവുന്നതാണ്.
ഒരു ഹെക്ടർ സ്ഥലത്ത് കിഴങ്ങുകൾ നടുവാൻ ഏകദേശം 2500 മുതൽ 3000 വരെ കിഴങ്ങുകൾ വേണ്ടിവരും.
കിഴങ്ങ് രണ്ടു മൂന്ന് ദിവസം പുകകൊള്ളിക്കുന്നത് നന്നായിരിക്കും.
നല്ല മുളകൾ വരുന്നതിന് ഇത് സഹായിക്കും.
ഏഴ് മുതൽ എട്ട് മാസം പ്രായമാകുമ്പോൾ വിളവെടുക്കാം.
ഇലകൾ ഉണങ്ങി തുടങ്ങുന്നതാണ് കിഴങ്ങുകൾ മൂത്തതിന്റെ ലക്ഷണം.
അവലംബം ↑ ↑ പുറത്തുനിന്നുള്ള കണ്ണികൾ കൂടുതൽ വിവരവും കാണുന്ന ഇടങ്ങളും കൃഷി Media related to Kaempferia rotunda at Wikimedia Commons Kaempferia rotunda എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ചെങ്ങളായി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Chengalayi_Gramapanchayath ചെങ്ങളായി ഗ്രാമപഞ്ചായത്ത് ചെങ്ങളായി ഗ്രാമപഞ്ചായത്ത് 12°02′37″N 75°29′27″E ﻿ / ﻿ 12.043696°N 75.4909712°E ﻿ / 12.043696; 75.4909712 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല കണ്ണൂർ വില്ലേജ് {{{വില്ലേജ്}}} താലൂക്ക്‌ തളിപ്പറമ്പ്‌ ബ്ലോക്ക് നിയമസഭാ മണ്ഡലം ഇരിക്കൂർ ലോകസഭാ മണ്ഡലം കണ്ണൂർ ഭരണസ്ഥാപനങ്ങൾ {{{ഭരണസ്ഥാപനങ്ങൾ}}} പ്രസിഡന്റ് {{{ഭരണനേതൃത്വം}}} വൈസ് പ്രസിഡന്റ് സെക്രട്ടറി വിസ്തീർണ്ണം 67.33 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 26660 ജനസാന്ദ്രത 396/ ച.
കണ്ണൂർ ജില്ലയിലെ തളിപ്പറമ്പ് താലൂക്കിലെ തളിപ്പറമ്പ് ബ്ലോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ ചെങ്ങളായി ഗ്രാമപഞ്ചായത്ത് .
ചെങ്ങളായി , ചുഴലി എന്നീ വില്ലേജുകളിലായി വ്യാപിച്ചുകിടക്കുന്ന ചെങ്ങളായി ഗ്രാമപഞ്ചായത്തിന് 67.33 ചതുരശ്രകിലോമീറ്റർ വിസ്തീർണ്ണമുണ്ട്.
ഒരു പക്ഷെ സമൃദ്ധമായ  ചെങ്കൽ  സാന്നിദ്യമായിരിക്കാം ചെങ്ങളായി എന്ന പേരിനു നിദാനമായത് .
ഈ പഞ്ചായത്തിന്റെ അതിരുകൾ കിഴക്കുഭാഗത്ത് ശ്രീകണ്ഠാപുരം നഗരസഭയും, പടിഞ്ഞാറുഭാഗത്ത് കുറുമാത്തൂർ പഞ്ചായത്തും, വടക്കുഭാഗത്ത് നടുവിൽ , ചപ്പാരപ്പടവ് പഞ്ചായത്തുകളും, തെക്കുഭാഗത്ത് വളപട്ടണം പുഴയുമാണ് .
വാർഡുകൾ കുളത്തൂർ കണ്ണാടിപ്പറ പയട്ട്യാൽ ചാൽവയൽ മമ്മൽത്തേരി ചുഴലി നിടവാലുർ കുണ്ടംകൈ ചെങ്ങളായി പരിപ്പായി ചെങ്ങളായി സൌത്ത് പെരുംകുന്നു കൊയ്യം പേരിന്തെലേരി തേർളായി മണക്കാട് തട്ടേരി മുണ്ടത്തടം ഇതും കാണുക ചെങ്ങളായി കേരളത്തിലെ ഗ്രാമപഞ്ചായത്തുകളുടെ പട്ടിക പുറമെ നിന്നുള്ള കണ്ണികൾ ചെങ്ങളായി  ഗ്രാമപഞ്ചായത്ത് Archived 2015-04-04 at the Wayback Machine .
അവലംബം ↑ ചെങ്ങളായി  ഗ്രാമപഞ്ചായത്ത് Archived 2015-04-04 at the Wayback Machine .
കേതയൂൺ അർദേശിർ ദിൻ‌ഷോ
ഇന്ത്യൻ വൈദ്യശാസ്ത്രരംഗത്തെ ഒരു പ്രമുഖ വ്യക്തിത്വമായിരുന്നു കേതയൂൺ അർദേശിർ ദിൻ‌ഷോ FRCR (16 നവംബർ 1943 - 26 ഓഗസ്റ്റ് 2011).
ഇന്ത്യയിലെ ആധുനിക കാൻസർ പരിചരണത്തിന്റെ വികാസത്തിലും ഫലപ്രദമായ റേഡിയേഷൻ തെറാപ്പിയുടെ വികസനത്തിലും ഒരു പ്രധാന പങ്ക് വഹിച്ചു.
2001 ൽ ഇന്ത്യൻ രാഷ്ട്രപതി അവർക്ക് പത്മശ്രീ സമ്മാനിച്ചു .
ഒരു പ്രമുഖ വാർത്താ ചാനൽ അവരെ ഇങ്ങനെ വിശേഷിപ്പിച്ചു: “ഇന്ത്യയിൽ ക്യാൻസർ ബാധിതരുടെ അവസാന അത്താണിയും ആത്യന്തിക പ്രതീക്ഷയും ആണ് ദിൻഷോ എന്നാണ്.”
മുപ്പതുവർഷത്തിനിടയിൽ, ദിൻ‌ഷോ ഇന്ത്യയിൽ കാൻസർ വൈദ്യത്തിൽ വിപ്ലവം സൃഷ്ടിച്ചു, നിയമത്തിലുപാരി മൾട്ടി-മോഡൽ ചികിത്സകളെ അപവാദമായി പരിഷ്കരിച്ചു.
കൊൽക്കത്തയിലെ ഒരു പാർസി കുടുംബത്തിൽ ആണ് ദിൻഷോ ജനിച്ചത്.
1966 ൽ വെല്ലൂരിലെ ക്രിസ്ത്യൻ മെഡിക്കൽ കോളേജിൽ നിന്ന് ബിരുദം നേടിയാണ് ദിൻഷോ മെഡിക്കൽ ജീവിതം ആരംഭിച്ചത്.
1970 മുതൽ 1973 വരെ യുകെയിലെ കേംബ്രിഡ്ജിലെ അഡെൻബ്രൂക്ക് ഹോസ്പിറ്റലിൽ പരിശീലനം തുടർന്നു.
ഈ കാലയളവിൽ ഡിപ്ലോമ ഇൻ റേഡിയേഷൻ തെറാപ്പി (ഡിഎംആർടി) പൂർത്തിയാക്കിയ അവർ ലണ്ടനിലെ റോയൽ കോളേജ് ഓഫ് റേഡിയോളജിസ്റ്റുകളുടെ (എഫ്ആർസിആർ) ഫെലോ ആയി ചേർന്നു.
ഇതിനെത്തുടർന്ന് ഇന്ത്യയിലേക്ക് മടങ്ങിയ അവർ 1974 ൽ മുംബൈയിലെ ടാറ്റ മെമ്മോറിയൽ ഹോസ്പിറ്റലിൽ സ്റ്റാഫ് അംഗമായി.
ഏഴ് വർഷത്തിന് ശേഷം റേഡിയേഷൻ ഓങ്കോളജി വിഭാഗം മേധാവിയായി.
1995 ൽ ടാറ്റ മെമ്മോറിയൽ ഹോസ്പിറ്റലിന്റെ ഡയറക്ടറായി നിയമിതയായി.
രണ്ട് വർഷത്തിന് ശേഷം ടാറ്റ മെമ്മോറിയൽ സെന്ററിന്റെ (ടാറ്റ മെമ്മോറിയൽ ഹോസ്പിറ്റൽ, കാൻസർ റിസർച്ച് ഇൻസ്റ്റിറ്റ്യൂട്ട്) മേൽനോട്ടത്തിനായി തിരഞ്ഞെടുക്കപ്പെട്ടു.
2008 വരെ ഈ ഇൻസ്റ്റിറ്റ്യൂട്ടിന്റെ ഡയറക്ടറായി സേവനമനുഷ്ഠിച്ച അവർ ഇന്ത്യയിലെ പ്രമുഖ ക്യാൻസർ കേന്ദ്രങ്ങളിലൊന്നായ ഇൻസ്റ്റിറ്റ്യൂട്ടിനെ ഇന്നത്തെ നിലവാരത്തിലേക്ക് മാറ്റുന്നതിൽ നിർണായക പങ്ക് വഹിച്ചു.
നിരവധി അവാർഡുകളും അംഗീകാരങ്ങളും അവർ നേടിയിട്ടുണ്ട്, കൂടാതെ കാൻസറിനെതിരായ ഇന്റർനാഷണൽ യൂണിയൻ, ഇന്റർനാഷണൽ ആറ്റോമിക് എനർജി ഏജൻസി , ഇന്ത്യാ ഗവൺമെന്റ് എന്നിവയുൾപ്പെടെ നിരവധി അഭിമാനകരമായ കമ്മിറ്റികളിലും ബോഡികളിലും അംഗമായി പ്രവർത്തിച്ചിട്ടുണ്ട്.
അവരുടെ പേരിൽ നൂറുകണക്കിന് പ്രസിദ്ധീകരണങ്ങളുണ്ട്, കൂടാതെ നിരവധി ശാസ്ത്ര ജേണലുകളുടെ എഡിറ്റോറിയൽ ബോർഡിലുമുണ്ട്.
ടാറ്റ മെമ്മോറിയൽ സെന്ററിലെ തന്റെ കാലയളവിലുടനീളം, ഉയർന്ന മാനദണ്ഡങ്ങൾ സ്ഥാപിക്കുന്നതിനും എല്ലാ വകുപ്പുകളും സംഘടിപ്പിക്കുന്നതിനും പുതുക്കുന്നതിനും, ക്യാൻസർ രോഗനിർണയത്തിനും ചികിത്സയ്ക്കും ആധുനിക ഉപകരണങ്ങൾ നൽകുന്നതിനും, ആശുപത്രിയിൽ ആധുനിക മാനേജ്മെന്റ് സംവിധാനങ്ങളും കമ്പ്യൂട്ടറൈസേഷനും സ്ഥാപിക്കുന്നതിലും അവർ ഒരു പ്രേരകശക്തിയാണ്.
കാൻസർ ചികിത്സയ്ക്കുള്ള ഒരു സമഗ്ര ടീം സമീപനം വളർത്തിയെടുക്കുക, ലിംഫോമ ജോയിന്റ് ക്ലിനിക്കിലെ പുതിയ രോഗികളെ അവലോകനം ചെയ്യാൻ റേഡിയോളജിസ്റ്റുകളെയും ശസ്ത്രക്രിയാ വിദഗ്ധരെയും പ്രോത്സാഹിപ്പിക്കുക എന്നിവയായിരുന്നു അവരുടെ ആദ്യകാല സംരംഭങ്ങളിലൊന്ന്.
ഡോക്ടർമാർ ഒരുമിച്ച് ക്ലിനിക്കൽ പ്രോട്ടോക്കോളുകൾ സ്ഥാപിച്ചു, ഇപ്പോൾ ക്യാൻസർ രോഗികളെ നിശ്ചിത മാർഗ്ഗനിർദ്ദേശങ്ങൾക്കനുസൃതമായി ഉചിതമായ ചികിത്സാ പരിപാടികളിലേക്ക് എത്തിക്കുന്നു-നിലവിലുള്ള ക്ലിനിക്കൽ പരീക്ഷണങ്ങളുടെ പശ്ചാത്തലത്തിൽ.
ടാറ്റ മെമ്മോറിയൽ ഹോസ്പിറ്റലിലെ എല്ലാ ഗവേഷണ പരിപാടികൾക്കും മാർഗ്ഗനിർദ്ദേശം നൽകാൻ ഒരു ശാസ്ത്രീയ അവലോകന സമിതിയും ആശുപത്രി എത്തിക്സ് കമ്മിറ്റിയും അവർ നിയോഗിച്ചു.
ടാറ്റ മെമ്മോറിയൽ ഹോസ്പിറ്റലിൽ ഇന്ത്യയിൽ ആദ്യത്തെ ബ്രാക്കൈതെറാപ്പി പ്രോഗ്രാം വികസിപ്പിച്ചെടുത്തു, കൂടാതെ ആധുനിക റേഡിയേഷൻ തെറാപ്പി ടെക്നിക്കുകളായ 3DCRT, SRT, IMRT, IGRT എന്നിവ വികസിപ്പിക്കാനുള്ള പ്രേരകശക്തിയായിരുന്നു അവർ.
നവി മുംബൈയിൽ അഡ്വാൻസ്ഡ് സെന്റർ ഫോർ ട്രീറ്റ്മെന്റ് റിസർച്ച് ആൻഡ് എഡ്യൂക്കേഷൻ (ആക്ട്രെക്), ടി‌എം‌എച്ചിലെ പുതിയ ടാറ്റാ ക്ലിനിക്, ഫാക്കൽറ്റി ബ്ലോക്ക്, ടി‌എം‌എച്ചിലെ ഐ‌ജി‌ആർ‌ടി ഫെസിലിറ്റി ബ്ലോക്ക് എന്നിവ സ്ഥാപിച്ചതിന് പിന്നിൽ ദിൻ‌ഷോയാണ്.
ഭാഭത്രോൺ എന്ന തദ്ദേശീയ റേഡിയോ തെറാപ്പി മെഷീന്റെ വികസനത്തിൽ അവർ പ്രധാന പങ്കുവഹിച്ചു.
അതിനുശേഷം ഈ യന്ത്രം ഇന്ത്യയിലെ മറ്റ് ഇരുപത് കാൻസർ സെന്ററുകളിൽ സ്ഥാപിക്കുകയും നിരവധി വികസ്വര രാജ്യങ്ങൾക്ക് സംഭാവന നൽകുകയും ചെയ്തു.
2011 ഓഗസ്റ്റ് 26 ന് ക്യാൻസർ ബാധിച്ച് അവർ മരിച്ചു.
ബഹുമതികളും നേട്ടങ്ങളും പദ്മശ്രീ , സയൻസ് ആൻഡ് എഞ്ചിനീയറിംഗ് മേഖലയിലെ സംഭാവനകൾക്ക് ഇന്ത്യൻ രാഷ്ട്രപതി അവാർഡ് നൽകി (26 ജനുവരി 2001) മുൻപ്രസിഡന്റ്, ഇന്റർനാഷണൽ സൊസൈറ്റി ഫോർ റേഡിയേഷൻ ഓങ്കോളജി (ബീജിംഗ്, ചൈന 1997–2001) മുൻപ്രസിഡന്റ്, അസോസിയേഷൻ ഓഫ് റേഡിയേഷൻ ഓങ്കോളജിസ്റ്റ്സ് ഓഫ് ഇന്ത്യ (1995–1996) ഇന്തോ അമേരിക്കൻ അൾ‌റിക് ഹെൻ‌സ്‌കെ മെമ്മോറിയൽ അവാർഡ് ഓഫ് എക്സലൻസ്, (മദ്രാസ്, ഡിസംബർ 1993) ഫെഡറേഷൻ ഓഫ് പാർസി സൗരാഷ്ട്രിയൻ അഞ്ജുമാൻസ് ഓഫ് ഇന്ത്യ (1997 ജൂൺ) ബ്രെസ്റ്റ് ക്യാൻസർ ഫൗണ്ടേഷൻ ഓഫ് ഇന്ത്യ (മാർച്ച് 2000) ക്യാൻസറിനുള്ള കാരണങ്ങൾക്കുള്ള സേവനത്തിനുള്ള ലൈഫ് ടൈം അച്ചീവ്മെൻറ് അവാർഡ് വൈദ്യശാസ്ത്രത്തിനുള്ള മികച്ച സംഭാവനയ്ക്കുള്ള FIE ഫൗണ്ടേഷൻ ദേശീയ അവാർഡ് (1999) അവലംബം 1 2 Padma Shri award winners 2001 , Government of India.
↑ 1 2 Conversation with Dr. K. A. Dinshaw , Journal of Cancer Research and Therapeutics .
↑ Expert profiles – Dr Ketayun Dinshaw Archived 2 January 2012 at the Wayback Machine .
, Doctor NDTV.
↑ Doctor who shaped Tata hospital dies , The Times of India .
↑ Obituary , The Times of India .
↑ She fought cancer, personally professionally , "The Indian Express".
പുറത്തേക്കുള്ള കണ്ണികൾ Dr (Ms) K.A. Dinshaw , Government of India.
Dinshaw, Ketayun (Jan 2006).
From the Desk of the Director , Tata Memorial Centre.
JCRT publication , Ghosh-Laskar S. In fond memory of a Legend: Dr. Ketayun Ardeshir Dinshaw.
J Can Res Ther 2011;7:393-4 PUBMED
കേതവസ് ഇംഗ്ലീഷ് വിലാസം https://ml.wikipedia.org/wiki/Cetus_(Constellation)
ഖഗോളമധ്യരേഖ കടന്നുപോകുന്ന ഒരു നക്ഷത്രരാശിയാണ്‌ കേതവസ് (Cetus).
ഗ്രീക്ക് ഇതിഹാസങ്ങളിലെ ജലരാക്ഷസനായ സിറ്റസിന്റെ പേരാണ് ഇതിന് പാശ്ചാത്യർ നൽകിയത്.
whale (തിമിംഗലം) എന്ന പേരും ചിലയിടങ്ങളിൽ ഉപയോഗിക്കുന്നുണ്ട്.
ജലവുമായി ബന്ധപ്പെട്ട പേരുകളുള്ള കുംഭം , മീനം , യമുന എന്നീ നക്ഷത്രരാശികളുടെ സമീപത്തു തന്നെയാണ് കേതവസ്സും സ്ഥിതി ചെയ്യുന്നത്.
നക്ഷത്രരാശികളിൽ വലിപ്പത്തിന്റെ കാര്യത്തിൽ നാലാം സ്ഥാനമുള്ള നക്ഷത്രരാശിയാണ്‌ ഇത്.
ക്രാന്തിവൃത്തം ഇതിന്റെ  അതിർത്തിയിലൂടെ കടന്നുപോകുന്നു.
രാശിചക്രം
കേതവസ് രാശിചക്രരാശികളിൽ ഉൾപ്പെടുന്നില്ല.
ക്രാന്തിവൃത്തം കടന്നു പോകുന്നത് ഇതിന്റെ ഒരു മൂലയിൽ നിന്ന്  0.25°യിൽ താഴെയുള്ള അകലത്തിൽ കൂടിയാണ്.
ചന്ദ്രനും ഗ്രഹങ്ങളും അതിർത്തിക്കുള്ളിലൂടെ കടന്നു പോകാറുണ്ട്.
സൂര്യൻ വർഷത്തിൽ ഒരു ദിവസം കേതവസിൽ കാണപ്പെടും.
നിരവധി ഛിന്നഗ്രഹങ്ങളും പലപ്പോഴും ഇതിലൂടെ കടന്നു പോകാറുണ്ട്.
കേതവസ്സിലെ മൈറെ എന്നറിയപ്പെടുന്ന ഒമിക്രോൺ സെറ്റി ആണ് ആദ്യമായി കണ്ടെത്തിയ ചരനക്ഷത്രം .
പരമാവധി കൂടിയ ദൃശ്യകാന്തിമാനം 3 ആണ്.
ഈ സമയത്ത് ഇതിനെ നഗ്നനേത്രങ്ങൾ കൊണ്ട് കാണാൻ കഴിയും.
ഏറ്റവും കുറഞ്ഞ ദൃശ്യകാന്തിമാനം 10 ആണ്.
അപ്പോൾ നമുക്ക് ഇതിനെ കാണാൻ കഴിയില്ല.
ഈ ഒരു ചക്രം പൂർത്തിയാക്കുന്നതിന് എടുക്കുന്ന സമയം 332 ദിവസങ്ങളാണ്.
ഭൂമിയിൽ നിന്നും 420 പ്രകാശവർഷം അകലെയാണ് ഇത് സ്ഥിതി ചെയ്യുന്നത്.
1956ൽ ഡേവിഡ് ഫാബ്രിഷ്യസ് എന്ന ജ്യോതിശാസ്ത്രജ്ഞനാണ് ഇത് കണ്ടെത്തിയത്.
മൂക്ക് എന്നർത്ഥമുള്ള മെൻകർ എന്ന പേരിലും അറിയപ്പെടുന്ന ആൽഫ സെറ്റി ഒരു ചുവപ്പു ഭീമൻ നക്ഷത്രമാണ്.
ഭൂമിയിൽ നിന്നും 220 പ്രകാശവർഷം അകലെ കിടക്കുന്ന ഇതിന്റെ കാന്തിമാനം 2.5 ആണ്.
ഇതൊരു ഇരട്ടനക്ഷത്രം ആണ്.
രണ്ടാമത്തെ നക്ഷത്രത്തിന്റെ കാന്തിമാനം 5.6ഉം ഭൂമിയിൽ നിന്നുള്ള അകലം 440 പ്രകാശവർഷവും ആണ്.
കേതവസിലെ ഏറ്റവും തിളക്കം കൂടിയ നക്ഷത്രം ബീറ്റ സെറ്റി ആണ്.
ഡെനെബ് കൈറ്റോസ്, ഡിഫ്ഡാ എന്നീ പേരുകളിലും ഇതറിയപ്പെടുന്നുണ്ട്.
ഭൂമിയിൽ നിന്നും 96 പ്രകാശവർഷം അകലെ കിടക്കുന്ന ഈ ഓറഞ്ച് നക്ഷത്രത്തിന്റെ കാന്തിമാനം 2 ആണ്.
ഡെനെബ് കൈറ്റോസ് എന്ന പേരിന്റെ അർത്ഥം തിമിംഗലത്തിന്റെ വാൽ എന്നാണ്.
ഗാമാ സെറ്റിയും ഒരു ഇരട്ട നക്ഷത്രമാണ്.
തിമിംഗലത്തിന്റെ തല എന്ന അർത്ഥം വരുന്ന "കഫാൽജിധ്മാ" എന്ന പേരിലാണ് ഇത് അറിയപ്പെടുന്നത്.
ഭൂമിയിൽ നിന്നും 82 പ്രകാശവർഷം അകലെ കിടക്കുന്ന പ്രാഥമിക നക്ഷത്രത്തിന്റെ കാന്തിമാനം 3.5ഉം രണ്ടാമത്തേതിന്റെ കാന്തിമാനം 6.6ഉം ആണ്.
സൂര്യസമാന നക്ഷത്രങ്ങളിൽ നമ്മുടെ അടുത്തു കിടക്കുന്ന നക്ഷത്രമാണ് ടൗ സെറ്റി .
11.9 പ്രകാശവർഷം അകലെ കിടക്കുന്ന ഇത് ഒരു മുഖ്യധാരാ നക്ഷത്രം ആണ്.
കാന്തിമാനം 3.5 ആണ്,
എഎ സെറ്റി ഒരു ത്രിനക്ഷത്ര സംവിധാനമാണ്.
തിളക്കം കൂടിയ നക്ഷത്രത്തിന്റെ കാന്തിമാനം 6.2 ആണ്.
ഒന്നാമത്തേയും രണ്ടാമത്തേയും നക്ഷത്രങ്ങൾ തമ്മിലുള്ള അകലം 8.4 കോണീയ സെക്കന്റ് ആണ്.
മൂന്നാമത്തേതിനെ ദൂരദർശിനിയിലൂടെ കാണാൻ കഴിയില്ല.
എഎ സെറ്റി ഒരു ഗ്രഹണ ചരനക്ഷത്രമാണ്.
മൂന്നാമത്തെ നക്ഷത്രം മറ്റു നക്ഷത്രങ്ങളുടെ മുന്നിലൂടെ കടന്നു പോകുമ്പോൾ അതിന്റെ കാന്തിമാനത്തിൽ 0.5ന്റെ കുറവ് വരും.
യുവി സെറ്റി ഒരു അസാധാരണ ദ്വന്ദ്വ ചരനക്ഷത്രമാണ്.
ഭൂമിയിൽ നിന്നും 8.7 പ്രകാശവർഷം അകലെ കിടക്കുന്ന രണ്ട് ചുവപ്പുകുള്ളൻ നക്ഷത്രങ്ങൾ ചേർന്നതാണ്.
കാന്തിമാനം 13 ആണ്.
നക്ഷത്രങ്ങളിലൊന്ന് ജ്വാലാനക്ഷത്രമാണ്.
ഇതിൽ പെട്ടെന്നുള്ളതും ക്രമരഹിതമായതുമായ പൊട്ടിത്തെറികൾ ഉണ്ടാവാറുണ്ട്.
അത് ഏതാനും മിനിറ്റുകൾ നീണ്ടുനിൽക്കും.
ഇതു കാരണം ഈ ജോഡിയുടെ കാന്തിമാനം 7 വരെ ഉയരാറുണ്ട്.
ജ്യോതിശാസ്ത്രവസ്തുക്കൾ കേതവസ് നക്ഷത്ര സമൂഹത്തിന്റെ ഛായാഗ്രഹണം
ആകാശഗംഗയുടെ തലത്തിൽ നിന്ന് മാറിയാണ് കേതവസ് സ്ഥിതിചെയ്യുന്നത്.
അതിനാൽ ക്ഷീരപഥത്തിൽ നിന്നുള്ള പൊടിപടലങ്ങളുടെ തടസ്സമില്ലാതെ അനേകം വിദൂര താരാപഥങ്ങൾ കാണാൻ കഴിയും.
ഇവയിൽ ഏറ്റവും തിളക്കമുള്ളത് ഡെൽറ്റ സെറ്റിക്കടുത്തുള്ള സർപ്പിള താരാപഥമായ മെസ്സിയർ 77 (എൻ‌ജി‌സി 1068) ആണ്.
ഇതിന്റെ കാന്തിമാനം 9 ആണ്.
ഭൂമിയിൽ നിന്ന് ഏകദേശം 5 കോടി പ്രകാശവർഷം അകലെയാണ് ഇത് സ്ഥിതി ചെയ്യുന്നത്.
കൂടാതെ എം 77 ഉയർന്ന തോതിൽ റേഡിയോ തരംഗങ്ങൾ പുറത്തു വിടുന്ന ഒരു സെയ്ഫർട്ട് ഗാലക്സി കൂടിയാണ്.
ഇതു വരെ കണ്ടെത്തിയതിൽ ഏറ്റവും അകലെ കിടക്കുന്ന ഗ്യാലക്സി ക്ലസ്റ്റർ ആണ് ജെ കെ സി എസ് 041 .
ഭീമൻ ദീർഘവൃത്താകാര താരാപഥമായ ഹോംബർഗ് 15എ കേതവസിലാണുള്ളത്.
എൻജിസി 1042 എന്ന വർത്തുള താരാപഥവും തിളക്കം കുറഞ്ഞ താരാപഥങ്ങളിലൊന്നായ എൻജിസി 1052-ഡിഎഫ് 2 എന്ന താരാപഥവും ഇതിലാണുള്ളത്.
ഐസി 1613 ( കാൾഡ്‌വെൽ 51) 26 സെറ്റി നക്ഷത്രത്തിനടുത്തു കാണപ്പെടുന്ന ഒരു കുള്ളൻ ഗാലക്സിയാണ്.
ഇത് ലോക്കൽ ഗ്രൂപ്പിലെ അംഗമാണ്.
സിറ്റസ് റിംഗ് എന്നറിയപ്പെടുന്ന എൻജിസി 246 (കാൾഡ്‌വെൽ 56) ഒരു ഗ്രഹ നീഹാരികയാണ് .
ഇത് ഭൂമിയിൽ നിന്ന് 1600 പ്രകാശവർഷം അകലെ സ്ഥിതി ചെയ്യുന്ന ഇതിന്റെ കാന്തിമാനം 8 ആണ്.
ഇതിലെ നക്ഷത്രങ്ങളുടെ വിതരണത്തിലെ പ്രത്യേകതകൾ കാരണം പാക്-മാൻ നെബുല എന്നൊരു വിളിപ്പേരും ഇതിനുണ്ട്.
ഐതിഹ്യവും ചരിത്രവും വർത്തുള ഗാലക്സി മെസ്സിയർ 77 - ഹബ്ബിൾ ബഹിരാകാശ ദൂരദർശിനി എടുത്ത ചിത്രം
മെസോപൊട്ടേമിയൻ പുരാണങ്ങളിലെ തിമിംഗലങ്ങളുമായി ഇതിനു ബന്ധമുണ്ടാകാം.
ഗ്രീക്ക് ഇതിഹാസങ്ങൾ അനുസരിച്ച് ആൻഡ്രോമീഡയെ പിടിക്കാൻ വന്ന കടൽരാക്ഷസനാണ് സിറ്റസ്.
എറിഡാനസ് , പിസസ് , പിസിസ് ഓസ്ട്രിനസ് , കാപ്രിക്കോണസ് , അക്വേറിയസ്, സിറ്റസ് എന്നിങ്ങനെ വെള്ളവുമായി ബന്ധപ്പെട്ട പേരുകളുള്ള നക്ഷത്ര‌ഗണങ്ങളുള്ള ആകാശത്തിന്റെ ഈ ഭാഗത്തെ സമുദ്രം എന്നു വിളിക്കാറുണ്ട്.
ചരിത്രത്തിൽ കേതവസ്സിനെ പല തരത്തിൽ ചിത്രീകരിച്ചു കാണാം.
പതിനേഴാം നൂറ്റാണ്ടിൽ ജൊഹാൻ ബെയർ ഡ്രാഗൺ മത്സ്യമായാണ് ഇതിനെ ചിത്രീകരിച്ചത്.
വില്യം ബ്ല്യൂവും ആൻഡ്രിയാസ് സെല്ലാരിയസും തിമിംഗലത്തെപ്പോലെയുള്ള ഒരു ജീവിയായി ചിത്രീകരിച്ചു.
മത്സ്യത്തിന്റെ ശരീരത്തിൽ മൃഗത്തിന്റെ തല ഘടിപ്പിച്ചിരിക്കുന്ന രീതിയിലുള്ള ചിത്രീകരണങ്ങളാണ് ധാരാളമായി ഉണ്ടായിരുന്നത്.
അവലംബം 88 ആധുനിക നക്ഷത്രരാശികൾ
കേതുമതി
ഒരു മലയാള ഭാഷ വൃത്തമാണ് കേതുമതി ലക്ഷണം
വിഷമേ സജം സഗുരു വന്നാൽ, കേതുമതീ സമേ ഭരനഗം ഗം.
കേദാർ (രാഗം) ഇംഗ്ലീഷ് വിലാസം https://ml.wikipedia.org/wiki/Kedar_(raga) ഹിന്ദുസ്ഥാനി ശാസ്ത്രീയ സംഗീതം Concepts Shruti · Swara · Alankar · രാഗം Tala · ഘരാന · Thaat Instruments Indian musical instruments Genres Dhrupad · Dhamar · ഖയാൽ · Tarana Thumri · Dadra · Qawwali · ഗസൽ ഥാട്ടുകൾ Bilaval · Khamaj · Kafi · Asavari · Bhairav Bhairavi · Todi · Purvi · Marwa · Kalyan Kedara Ragini
കേദാര എന്നും അറിയപ്പെടുന്ന കേദാർ ഒരു ഹിന്ദുസ്ഥാനി ക്ലാസിക്കൽ രാഗം ആണ്.
ഇന്ത്യൻ ക്ലാസിക്കൽ സംഗീതത്തിലെ ഒരു ഉയർന്ന നിരയിലുള്ള ഈ രാഗം ഭഗവാൻ ശിവൻെറ പേരിലാണ് അറിയപ്പെടുന്നത്.
സമർത്ഥവും ശ്രുതിമധുരവുമായ ഈ രാഗം സങ്കീർണ്ണവും എന്നാൽ വാക്കുകളിൽ പ്രകടിപ്പിക്കാൻ പ്രയാസമാണ്.
കല്യാൺ ഥാട്ടിൽ നിന്നാണ് ഈ രാഗം ഉത്ഭവിച്ചത് ചലച്ചിത്രഗാനങ്ങൾ ഗാനം ചലച്ചിത്രം പരിഭവമോ പരിരംഭണമോ എൻ ഇന്ദുലേഖ (ചലച്ചിത്രം) ബാഹ്യ ലിങ്കുകൾ Raga Kedar - A Perspective SRA on Samay and Ragas SRA on Ragas and Thaats Rajan Parrikar on Ragas More details about raga Kedar
കേതൻ പരേഖ് ഇംഗ്ലീഷ് വിലാസം https://ml.wikipedia.org/wiki/Ketan_Parekh
1999-2001 കാലഘട്ടത്തിലെ ഓഹരികുംഭകോണത്തിൽ ശിക്ഷിക്കപ്പെട്ട ഒരു ഓഹരി ദല്ലാളായിരുന്നു കേതൻ പരേഖ് .
മാധവ് പുര മർക്കന്റൈൽ കോ-ഓപ്പറേറ്റീവ് ബാങ്ക്, ഗ്ലോബൽ ട്രസ്റ്റ് ബാങ്ക് എന്നിവരും പരേഖിന്റെ തട്ടിപ്പിൽ പങ്കാളികളായി.
കേതൻ മേത്ത ഇംഗ്ലീഷ് വിലാസം https://ml.wikipedia.org/wiki/Ketan_Mehta
ഇന്ത്യൻ ചലച്ചിത്രസംവിധായകനാണ് കേതൻ മേത്ത .
നിരവധി ഡോക്യുമെന്ററികളും, ടെവിലിഷൻ പരമ്പരകളും സംവിധാനം ചെയ്തിട്ടുണ്ട്.
1952-ൽ ഗുജറാത്തിലെ നവ്സാരിയിൽ ജനനം, ഡൽഹിയിലെ സ്ക്കൂൾ വിദ്യാഭാസത്തിന് ശേഷം പുനെ ഫിലിം ഇൻസ്റ്റിറ്റ്യൂട്ടിൽ ചലച്ചിത്രസംവിധാന പഠനത്തിനു ചേർന്നു.
1980-ൽ പുറത്തിറങ്ങിയ ആദ്യ ചിത്രം "ഭാവ്നി ഭവായ്" ശ്രദ്ധിക്കപ്പെട്ടു.
ചിത്രം മികച്ച ദേശീയോദ്ഗ്രഥന ചിത്രത്തിനുള്ള ദേശീയപുരസ്ക്കാരം നേടി.
1987-ൽ സംവിധാനം ചെയ്ത് "മിർച്ച് മസാല" നിരവധി അന്താരാഷ്ട്ര് ചലച്ചിത്രമേളകളിൽ പങ്കെടുത്തു.
1987ലെ മോസ്ക്കോ ചലച്ചിത്രമേളയിൽ "ഗോൽഡൻ പ്രൈസിന്" നാമനിർദ്ദേശിക്കപ്പെട്ടു.
ചിത്രം ഹവായ് ചലച്ചിത്രമേളയിൽ മികച്ച ചിത്രത്തിനുള്ള പുരസ്ക്കാരവും കരസ്ഥമാക്കി.
സർദാർ വല്ലഭായ് പട്ടേലിന്റെ ജീവിതം ആസ്പദമാക്കി "സർദാർ" എന്ന ചിത്രം 1993-ൽ സംവിധാനം ചെയ്തു.
ആമീർ ഖാൻ നായകനായി അഭിനയിച്ച "മംഗൾ പാണ്ടേ: ദ റൈസിങ്ങ്" എന്ന ചിത്രം 2005-ൽ പുറത്തിറങ്ങി.
2008-ൽ രാജ രവിവർമ്മയുടെ ജീവിതത്തിത്തെ ആധാരമാക്കി "രംഗ് രസിയ" എന്ന ചിത്രം  സംവിധാനം ചെയതു..
ചലച്ചിത്രങ്ങൾ ഭാവ്നി ഭവായ്  (1980) ഹോളി (1984) മിർച്ച് മസാല  (1985) ഹീറോ ഹിരാലാൽ (1988) മായ മേംസാബ്  (1992) സർദാർ (1993) ഓ ഡാർലിങ്ങ് യേ ഹേ ഇന്ത്യ (1995) ആർ യാ പ്യാർ (1997) മംഗൾ പാണ്ടേ: ദ റൈസിങ്ങ് (2005) രംഗ് രസിയ (2008) പുരസ്കാരങ്ങൾ 1987 Hawaii International Film Festival Best Feature Film - മിർച്ച് മസാല 1987 Moscow International Film Festival Nominated Golden Prize - മിർച്ച് മസാല 2005 Locarno International Film Festival Netpac Special Jury Award - മംഗൾ പാണ്ടേ: ദ റൈസിങ്ങ് National Film Award 1981:Best Feature Film on National Integration: ഭാവ്നി ഭവായ് 1994:Best Feature Film on National Integration: സർദാർ 2010 Ordre des Arts et des Lettres (French Government) അവലംബം ↑ {{ cite book }} : Cite has empty unknown parameter: | coauthors= ( help ) ↑ ↑ ബാഹ്യകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് കേതൻ മേത്ത I wanted to make Mangal Pandey 17 years ago
കേദാരം ഇംഗ്ലീഷ് വിലാസം https://ml.wikipedia.org/wiki/Kedaram കർണ്ണാടക സംഗീതം തഞ്ചാവൂർ രീതിയിലുള്ള തമ്പുരു ആശയങ്ങൾ ശ്രുതി സ്വരം രാഗം താളം മേളകർത്താ അസമ്പൂർണ്ണ മേളകർത്താ രചനകൾ ഗീതം സ്വരജതി വർണ്ണം കൃതി കീർത്തനം രാഗം താനം പല്ലവി തില്ലാന വദ്യോപകരണങ്ങൾ ശബ്‌ദസൗകുമാര്യം സരസ്വതി വീണ ഓടക്കുഴൽ നാദസ്വരം ഗോട്ടുവാദ്യം (ചിത്രവീണ) വയലിൻ താളവാദ്യങ്ങൾ മൃദംഗം ഘടം മോർസിംഗ് ഘഞ്ചിറ തവിൽ ശ്രുതി തമ്പുരു ശ്രുതിപ്പെട്ടി വഗ്ഗേയകാരന്മാർ ഗ്ലോസറി ക സ തി
കർണാടകസംഗീതത്തിലെ ഒരു രാഗമാണ് കേദാരം (ദക്ഷിണേന്ത്യൻ ശാസ്ത്രീയ സംഗീതത്തിന്റെ സംഗീത സ്കെയിൽ).
29-ാമത് മേളകർത്താ രാഗം ശങ്കരഭരണത്തിന്റെ ജന്യരാഗം ആണിത്.
കേദാരം ഹിന്ദുസ്ഥാനി ശാസ്ത്രീയ സംഗീതത്തിലെ നത്ബെഹഗിന് സമാനമാണ്.
ഹിന്ദുസ്ഥാനി സംഗീതത്തിൽ കല്യാൺ ഥാട്ടിൽ നിന്നുത്ഭവിച്ച കേദാർ , കേദാരത്തിൽ നിന്ന് തികച്ചും വ്യത്യസ്തമാണ്.
കീർത്തനങ്ങൾ കീർത്തനം കർത്താവ് ആനന്ദനടനപ്രകാശം മുത്തുസ്വാമി ദീക്ഷിതർ അവലംബം
കേദാരഗൗള ഇംഗ്ലീഷ് വിലാസം https://ml.wikipedia.org/wiki/Kedaragaula കർണ്ണാടക സംഗീതം തഞ്ചാവൂർ രീതിയിലുള്ള തമ്പുരു ആശയങ്ങൾ ശ്രുതി സ്വരം രാഗം താളം മേളകർത്താ അസമ്പൂർണ്ണ മേളകർത്താ രചനകൾ ഗീതം സ്വരജതി വർണ്ണം കൃതി കീർത്തനം രാഗം താനം പല്ലവി തില്ലാന വദ്യോപകരണങ്ങൾ ശബ്‌ദസൗകുമാര്യം സരസ്വതി വീണ ഓടക്കുഴൽ നാദസ്വരം ഗോട്ടുവാദ്യം (ചിത്രവീണ) വയലിൻ താളവാദ്യങ്ങൾ മൃദംഗം ഘടം മോർസിംഗ് ഘഞ്ചിറ തവിൽ ശ്രുതി തമ്പുരു ശ്രുതിപ്പെട്ടി വഗ്ഗേയകാരന്മാർ ഗ്ലോസറി ക സ തി
28-മതു മേളകർത്താരാഗമായ ഹരികാംബോജിയുടെ ജന്യരാഗമാണ് കേദാരഗൗള.
ത്യാഗരാജസ്വാമികളുടെ ' തുളസിബിൽവ ' (ആദി), ' വേണുഗാനലോലുനി ' (രൂപകം), ദീക്ഷിതരുടെ 'നീലകണ്ഠം' (രൂപകം), സ്വാതിതിരുനാളിന്റെ 'ജലജനാഭ മാമവ' എന്നിവ ഈ രാഗത്തിലെ ചില കൃതികളാണ്.
ചലച്ചിത്രഗാനങ്ങൾ ഭരതമുനിയൊരു കളം വരച്ചു - യവനിക ആന്ദോളനം ദോളനം - സർഗം , ബോംബെ രവി അവലംബം 1 2 ↑ Book Devi Gana Sudha in Telugu, Tamil by Gnanananda Teertha (Ogirala Veera Raghava Sarma)
കേദാരഭട്ടൻ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
സംസ്കൃതഛന്ദശ്ശാസ്ത്രത്തിന്റെ അടിസ്ഥാനഗ്രന്ധമായി കരുതപ്പെടുന്ന വൃത്തരത്നാകരം എന്ന കൃതിയുടെ കർത്താവാണ് കേദാരഭട്ടൻ .
സംസ്കൃതവൃത്തങ്ങളുടെ ലക്ഷണങ്ങൾ അതേ വൃത്തങ്ങളിൽത്തന്നെ രേഖപ്പെടുത്തിയ കൃതിയാണ് വൃത്തരത്നാകരം.
എന്നാൽ ഛന്ദശ്ശാസുകളെയും വൃത്തങ്ങളെയും ശാസ്ത്രീയമായി നിവചിക്കുന്ന ആദ്യത്തെ സംസ്കൃതഗ്രന്ഥം ഭരതമുനിയുടെ നാട്യശാസ്ത്രമാണ് .
കേണൽ ഹോഷിയാർ സിംഗ് ദാഹിയ ഇംഗ്ലീഷ് വിലാസം https://ml.wikipedia.org/wiki/Hoshiar_Singh_Dahiya
1971 ലെ ഇന്ത്യ-പാകിസ്ഥാൻ യുദ്ധത്തിൽ ഇന്ത്യയുടെ പരമോന്നത സൈനിക ബഹുമതിയായ പരമവീര ചക്ര ലഭിച്ച ഇന്ത്യൻ സൈന്യത്തിലെ ഒരു ഉദ്യോഗസ്ഥനായിരുന്നു കേണൽ ഹോഷിയാർ സിംഗ് ദാഹിയ , PVC (5 മെയ് 1930 - 6 ഡിസംബർ 1998) .
ഹരിയാനയിലെ സോനിപത് ജില്ലയിലെ സിസാന ഗ്രാമത്തിൽ ഒരു ജാട്ട് കുടുംബത്തിൽ ചൗധരി ഹിരാ സിംഗിന്റെ മകനായി ഹോഷിയാർ സിംഗ് ദാഹിയ ജനിച്ചു.
സ്കൂൾ വിദ്യാഭ്യാസത്തിനും റോഹ്തക്കിലെ ജാട്ട് കോളേജിലെ ഒരു വർഷത്തെ പഠനത്തിനും ശേഷം അദ്ദേഹം സൈന്യത്തിൽ ചേർന്നു.
2021 ഡിസംബർ വരെ ജീവിച്ചിരുന്ന ധനോ ദേവിയെയാണ് അദ്ദേഹം വിവാഹം കഴിച്ചത്.
1963 ജൂൺ 30-ന് ഇന്ത്യൻ ആർമിയുടെ ഗ്രനേഡിയേഴ്‌സ് റെജിമെന്റിൽ അദ്ദേഹത്തെ നിയമിച്ചു 1965 ജൂൺ 30-ന് ലെഫ്റ്റനന്റ് ആയി സ്ഥാനക്കയറ്റം ലഭിച്ചു.
അദ്ദേഹത്തിന്റെ ആദ്യ പോസ്റ്റിംഗ് NEFA യിൽ ആയിരുന്നു.
1965-ലെ ഇന്ത്യ-പാകിസ്ഥാൻ യുദ്ധത്തിൽ രാജസ്ഥാൻ സെക്ടറിൽ അദ്ദേഹം പങ്കെടുത്തു .
അതിനായുള്ള സന്ദേശങ്ങളിൽ അദ്ദേഹത്തിന് പ്രത്യേക പരാമർശം ലഭിച്ചിട്ടുണ്ട്.
അദ്ദേഹത്തിന് 1969 ജൂൺ 30-ന് ക്യാപ്റ്റനായി സ്ഥാനക്കയറ്റം ലഭിച്ചു.
ചെമ്മനാട് ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Chemnad_Gramapanchayat
കാസർഗോഡ് ജില്ലയിലെ കാസർഗോഡ് താലൂക്കിൽ കാസർഗോഡ് ബ്ളോക്കിൽ തെക്കിൽ, പെരുമ്പള, ചെമ്മനാട്, കളനാട് എന്നീ വില്ലേജുകളുടെ പരിധിയിൽ വരുന്ന ഗ്രാമപഞ്ചായത്താണ് 40.11 ചതുരശ്ര കിലോമീറ്റർ വിസ്തീർണ്ണമുള്ള ചെമ്മനാട് ഗ്രാമപഞ്ചായത്ത് .
അതിരുകൾ തെക്ക്‌ - ഉദുമ, പള്ളിക്കര പഞ്ചായത്തുകൾ വടക്ക് -കാസർഗോഡ് നഗരസഭയും, ചെങ്കള, മുളിയാർ പഞ്ചായത്തുകളും കിഴക്ക് - ബേഡഡുക്ക, മുളിയാർ പഞ്ചായത്തുകൾ പടിഞ്ഞാറ് - അറബിക്കടലും, കാസർഗോഡ് നഗരസഭയും വാർഡുകൾ സ്ഥിതിവിവരക്കണക്കുകൾ ജില്ല കാസർഗോഡ് ബ്ലോക്ക് കാസര്ഗോ്ഡ്‌ വിസ്തീര്ണ്ണം 40.11 ചതുരശ്ര കിലോമീറ്റർ ജനസംഖ്യ 49,653 പുരുഷന്മാർ 24,259 സ്ത്രീകൾ 25,364 ജനസാന്ദ്രത 1038 സ്ത്രീ : പുരുഷ അനുപാതം 1031 സാക്ഷരത 84.4% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/chemnadpanchayat Archived 2015-07-30 at the Wayback Machine .
ചെമ്മന്തട്ട ഇംഗ്ലീഷ് വിലാസം https://ml.wikipedia.org/wiki/Chemmanthatta
കേരളസംസ്ഥാനത്തിലെ തൃശൂർ ജില്ലയിലെ കുന്നംകുളത്തിനടുത്തുള്ള ഒരു ഗ്രാമമാണ് ചെമ്മന്തട്ട .
ആർക്കിയോളജിക്കൽ സർവ്വേ ഓഫ് ഇന്ത്യ സംരക്ഷിക്കുന്ന ചെമ്മന്തട്ട മഹാദേവക്ഷേത്രം ഇവിടെ സ്ഥിതിചെയ്യുന്നു.
ചൊവ്വന്നൂർ  ഗ്രാമ പഞ്ചായത്തിലാണ് ഈ ഗ്രാമം സ്ഥിതിചെയ്യുന്നത് .
2011 ലെ ഇന്ത്യൻ കാനേഷുമാരി വിവരമനുസരിച്ച് ചെമ്മന്തട്ടയിൽ 1468 കുടുംബങ്ങൾ ഉണ്ട്.
ആകെ ജനസംഖ്യ 6538 ആണ്.
ഇതിൽ 3063 പുരുഷന്മാരും 3475 സ്ത്രീകളും ഉൾപ്പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ കുടുംബങ്ങൾ 1468 - - ജനസംഖ്യ 6538 3063 3475 കുട്ടികൾ (0-6) 788 410 378 പട്ടികജാതി 628 292 336 പട്ടിക വർഗ്ഗം 6 4 2 സാക്ഷരത 5498 2566 2932 ആകെ ജോലിക്കാർ 2218 2566 585 References
ചെമ്മന്തട്ട മഹാദേവക്ഷേത്രം ഇംഗ്ലീഷ് വിലാസം https://ml.wikipedia.org/wiki/Chemmanthitta_Mahadeva_Temple
10°38′54″N 76°06′36″E ﻿ / ﻿ 10.6482205°N 76.1101279°E ﻿ / 10.6482205; 76.1101279
കേരളത്തിൽ തൃശ്ശൂർ ജില്ലയിൽ കുന്നംകുളം താലൂക്കിൽ ചൊവ്വന്നൂർ ഗ്രാമപഞ്ചായത്തിൽ ചെമ്മന്തട്ട ഗ്രാമത്തിലാണ് ചെമ്മന്തട്ട മഹാദേവക്ഷേത്രം സ്ഥിതിചെയ്യുന്നത്.
സതീദേവിയുടെ ദേഹത്യാഗത്തിനുശേഷം സംഹാരതാണ്ഡവമാടുന്ന രൂപത്തിലുള്ള പരമശിവനാണ് ക്ഷേത്രത്തിലെ മുഖ്യപ്രതിഷ്ഠ.
കൂടാതെ തുല്യപ്രാധാന്യത്തിൽ നരസിംഹമൂർത്തിയും ഉപദേവതകളായി ഗണപതി , ശാസ്താവ് , ദുർഗ്ഗ , ഭദ്രകാളി , വേട്ടയ്ക്കൊരുമകൻ , നാഗദൈവങ്ങൾ എന്നിവർക്കും പ്രതിഷ്ഠകളുണ്ട്.
ആർക്കിയോളജിക്കൽ സർവ്വേ ഓഫ് ഇന്ത്യ ഔദ്യോഗികമായി അംഗീകരിച്ച സംരക്ഷിക സ്മാരകങ്ങളിൽ ഒന്നാണിത്.
ക്ഷേത്രത്തിന്റെ പ്രവേശനകവാടത്തിലുള്ള പ്രത്യേക നിർമ്മിതി സാധാരണ കേരളത്തിലെ ക്ഷേത്രങ്ങളിൽ കാണപ്പെടാത്തതാണ്.
പുരാതന കേരളത്തിലെ 108 ശിവക്ഷേത്രങ്ങളിൽ ഒന്നാണ് ചെമ്മന്തട്ട മഹാദേവക്ഷേത്രം.
മീനമാസത്തിലെ തിരുവാതിരനാളിൽ ആറാട്ടായി എട്ടുദിവസത്തെ കൊടിയേറ്റുത്സവമാണ് ക്ഷേത്രത്തിലുള്ളത്.
ക്ഷേത്രത്തിൽ നിലവിൽ കൊടിമരമില്ലാത്തതിനാൽ അടയ്ക്കാമരത്തിന്റെ തടി കൊണ്ടുവന്ന് താത്കാലികമായി പ്രതിഷ്ഠിച്ച് അതിലാണ് കൊടിയേറ്റുന്നത്.
കുംഭമാസത്തിൽ വരുന്ന ശിവരാത്രിയും അതിവിശേഷമായി ആചരിച്ചു വരുന്നു.
അതിനുമുമ്പ് ചില ചിത്രങ്ങളുടെ ചിത്രീകരണവുമായി ബന്ധപ്പെട്ടും ഈ ക്ഷേത്രം ശ്രദ്ധനേടിയിട്ടുണ്ട്.
ലാൽ ജോസ് സംവിധാനം ചെയ്ത് 2009-ൽ പുറത്തിറങ്ങിയ നീലത്താമര എന്ന ചിത്രത്തിലെ ചില രംഗങ്ങൾ ഇവിടെയാണ് ചിത്രീകരിയ്ക്കപ്പെട്ടത്.
ചെമ്മന്തട്ട ഗ്രാമത്തിന്റെ നടുക്ക്, വിശാലമായ നെൽപ്പാടങ്ങളുടെ ഓരത്തായാണ് ക്ഷേത്രം സ്ഥിതിചെയ്യുന്നത്.
പ്രധാന പാതയിൽ നിന്ന് അല്പം മാറിയാണ് സ്ഥിതിചെയ്യുന്നതെങ്കിലും അവിടെ നിന്നുനോക്കിയാൽത്തന്നെ ക്ഷേത്രഗോപുരവും ക്ഷേത്രത്തിന്റെ പ്രധാന ആകർഷണമായ വലിയ ആനപ്പള്ളമതിലും കാണാനാകും.
ഇപ്പോഴും നല്ല രീതിയിൽ കൃഷി നടക്കുന്ന പാടങ്ങളാണ് ഇവിടെയുള്ളത്.
ഗ്രാമത്തിന്റെ തെക്കേയറ്റത്തുകൂടി കേച്ചേരിപ്പുഴയൊഴുകുന്നു .
ഈ പുഴയിലാണ് ഉത്സവക്കാലത്ത് ഭഗവാന്റെ ആറാട്ട്.
കൂടാതെ, രണ്ട് ചെറിയ തോടുകളും ഇതുവഴി കടന്നുപോകുന്നുണ്ട്.
രണ്ടും കേച്ചേരിപ്പുഴയിലാണ് ചേരുന്നത്.
പാടങ്ങൾ കടന്ന് അല്പദൂരം കൂടി നടന്നാൽ ക്ഷേത്രത്തിന്റെ കിഴക്കേ ഗോപുരത്തിന് മുന്നിലെത്താം.
ടിപ്പു സുൽത്താന്റെ പടയോട്ടത്തിലോ മറ്റോ തകർന്നുപോയ നിലയിൽത്തന്നെയാണ് ഗോപുരം ഇന്നും കാണപ്പെടുന്നത്.
വടക്കുകിഴക്കുഭാഗത്ത് അതിവിശാലമായ ക്ഷേത്രക്കുളം കാണാം.
വെട്ടുകല്ലിൽ തീർത്ത മറപ്പുരയോടും കടവുകളോടും കൂടിയ ഈ കുളം, കേരളത്തിൽ ഏറ്റവും വൃത്തിയായി പരിപാലിച്ചുപോരുന്ന കുളങ്ങളിലൊന്നാണ്.
നാട്ടിലെ കുട്ടികൾ നീന്തൽ പഠിയ്ക്കാനും മറ്റും ഈ കുളം ഉപയോഗിച്ചുവരുന്നുണ്ട്.
തെക്കുഭാഗത്ത് ചെറിയൊരു പേരാൽമരം കാണാം.
ഇതിനെ പ്രദക്ഷിണം വച്ചുതൊഴുതശേഷമാണ് ഭക്തർ ക്ഷേത്രത്തിലേയ്ക്ക് ചെല്ലുന്നത്.
വിശേഷങ്ങളും, പൂജാവിധികളും ഉത്സവങ്ങൾ ശിവരാത്രി ക്ഷേത്രത്തിൽ എത്തിചേരാൻ
തൃശ്ശൂർ - കോഴിക്കോട് റൂട്ടിൽ കേച്ചേരിയിൽ നിന്ന് അക്കിക്കാവ് വരെയുള്ള ബൈപ്പാസ് റോഡിലൂടെ ഏകദേശം നാലുകിലോമീറ്റർ വന്നാൽ ക്ഷേത്രത്തിന് മുന്നിലെത്താം.
തൃശ്ശൂരിൽ നിന്ന് വരികയാണെങ്കിൽ ഇടത്തോട്ടും കോഴിക്കോട്ടുനിന്ന് വരികയാണെങ്കിൽ വലത്തോട്ടും തിരിയുക.
ചിത്രശാല ക്ഷേത്രക്കുളം ശാസ്താവിന്റെ നട നരസിംഹമൂർത്തിയുടെ ശ്രീകോവിൽ ക്ഷേത്രത്തിന്റെ കിഴക്കേ നടപ്പുര ക്ഷേത്രഗോപുരം ക്ഷേത്രത്തിന്റെ പടിഞ്ഞാറേ നടപ്പുര ദേവസ്വം ഓഫീസ് ക്ഷേത്രത്തിന് മുന്നിലുള്ള പേരാൽമരം ക്ഷേത്രത്തിന്റെ കിഴക്കേ നട അവലംബം 1 2 കുഞ്ഞികുട്ടൻ ഇളയതിൻറെ “108 ശിവക്ഷേത്രങ്ങൾ“ Chemmanthatta Mahadeva Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചെമ്മന്തട്ട മഹാവിഷ്ണുക്ഷേത്രം, തുവ്വൂർ ഇംഗ്ലീഷ് വിലാസം https://ml.wikipedia.org/wiki/Chemmanthatta_mahavishnu_temple
മലപ്പുറം ജില്ലയിൽ പാണ്ടിക്കാടിനടുത്ത് തുവ്വൂർ അങ്ങാടിയിൽ നിന്നും 500 മീറ്റർ കിഴക്ക് മാറി ആണ് ചെമ്മന്തട്ട മഹാവിഷ്ണുക്ഷേത്രം സ്ഥിതിചെയ്യുന്നത്.
കുറേകാലമായി മണ്ണിനടിയിലായിരുന്നു ക്ഷേത്രം.
ആ ക്ഷേത്രവളപ്പ് കാട്പിടിച്ചും ഇരുന്നു.
തൊട്ടടുത്ത് താമസിക്കുന്ന ചാക്കോ എന്ന ക്രൈസ്തവനാണ് അവിടെ ആദ്യം ചൈതന്യദർശനമുണ്ടാകുന്നത്.
അദ്ദേഹം അവിടെ തിരി വെക്കാൻ തുടങ്ങിയതോടെ ആണ് ഈ ക്ഷേത്രം പുനരുദ്ധാരണം ആരംഭിക്കുന്നത്.
ഇപ്പോൾ അവിടെ ശ്രീകോവിലിന്റെ പണി തീർന്നു.
ഒരു ഭജനമണ്ഡപവും പണികഴിഞ്ഞു.
നാലമ്പലം തറപ്പണി പൂർത്തിയായി.
എത്തിച്ചേരാൻ തീവണ്ടി നിലയം: തുവ്വൂർ (ഷൊർണൂർ നിലമ്പൂർ പാത) - അഞ്ഞൂറു മീറ്റർ ബസ് തുവ്വൂർ (പാണ്ടിക്കാട്-മേലാറ്റൂർ പാത)
ചെമ്മന്തിട്ടക്കാവ് ദുർഗ്ഗാഭഗവതിക്ഷേത്രം
മലപ്പുറം ജില്ലയിലെ അറിയപ്പെടുന്ന ദുർഗ്ഗാദേവി ക്ഷേത്രങ്ങളിൽ ഒന്നാണ്നിലമ്പൂർ പട്ടണത്തിൽനിന്ന് പത്തു കിലോമീറ്ററോളം അകലെയായി  കരുളായിക്കടുത്ത് കരിമ്പുഴയുടെ തീരത്ത് സ്ഥിതിചെയ്യുന്ന ചെമ്മതിട്ട കാവ് (Chemmanthitta kavu).
ഇവിടെ ദുർഗ്ഗയുടെ സൌമ്യ ഭാവമായ വന ദുർഗ്ഗ സ്വയംഭൂ രൂപത്തിൽ കുടികൊള്ളുന്നു.